wickkiey/tamil-wikipedia-markdown huggingface dataset:
# கீமா மட்டார்



**கீமா மட்டார்** (ஆங்கிலம் *Keema matar*; மொ.பெ.: "நறுக்கு மற்றும் பட்டாணி"), என்பது முகலாயர்களுடன் தொடர்புடைய இந்தியத் துணைக் கண்டத்தைச் சேர்ந்த ஓர் உணவாகும். இந்தச் சொல்லானது சகதாயி துருக்கிய قیمه (துண்டுத் துண்டாக வெட்டப்பட்ட இறைச்சி) என்பதிலிருந்து பெறப்பட்டது. இதன் பொருள் துண்டுத் துண்டாக வெட்டப்பட்ட அல்லது அரைத்த இறைச்சி என்பதாகும்.  

## வரலாறு
"கீமா மட்டார்" முகலாய இந்தியாவின் அரசவைகளில் பிரபலமாக உண்ணப்பட்ட உணவாகும்.  

### பெயர்
இந்த உணவு முதலில் "கீமா மட்டார்" என்று அழைக்கப்பட்டது. ஆனால் இப்போதெல்லாம் "மட்டார் கீமா" என்று குறிப்பிடப்படுகிறது. பாக்கித்தானில், ق என்ற எழுத்து உச்சரிக்கப்படும் விதம் காரணமாக, இந்த உணவு "q" (குயுமாவுடன்) உடன் எழுதப்படுகிறது. ஆனால் இந்தியாவிலும் வங்காளதேசத்திலும், இது "k" (கீமா) உடன் எழுதப்படுகிறது.  

### மாறுபாடுகள்
இந்த உணவின் பிரபலமான மாறுபாடு **ஆலு கீமா** (உருளைக்கிழங்கு மற்றும் துண்டு துண்தாக வெட்டப்பட்ட இறைச்சி) ஆகும். இது பொதுவாக வட இந்திய, பாக்கித்தானிய வீடுகளில் சமைக்கப்படுகிறது.  

கீமா சமோசாக்களுக்கு நிரப்பியாகவும் பயன்படுத்தப்படுகிறது.  

## தேவையான பொருட்கள்
கீமா மட்டார்]]  
இந்த உணவின் பொருட்கள் ஏற்கனவே அதன் பெயரில் குறிப்பிடப்பட்டுள்ளன. அதாவது " **மட்டார்** " (பட்டாணி) மற்றும் " **கீமா** " (நறுக்கு) ஆகும். இதற்குப் பயன்படுத்தப்படும் இறைச்சிகளில் அரைத்த ஆட்டின் இறைச்சி, மாட்டிறைச்சி ஆகியவை அடங்கும். பிற பொருட்களில் இந்திய மசாலா பொருட்கள் மற்றும் வனஸ்பதி நெய்யுடன் தண்ணீர் ஆகியவை அடங்கும்.
# கேரள மகளிர் துடுப்பாட்ட அணி



**கேரள மகளிர் துடுப்பாட்ட அணி** (*Kerala women's cricket team*) என்பது இந்திய மாநிலமான கேரளாவைத் தளமாகக் கொண்ட ஓர் உள்நாட்டுத் துடுப்பாட்ட மகளிர் அணியாகும். இந்த அணி மகளிர் மூத்தோர் ஒருநாள் கோப்பை மற்றும் மூத்த மகளிர் இ20 சுற்றுப் போட்டிகளில் மாநிலத்தைப் பிரதிநிதித்துவப்படுத்தியுள்ளது. 2023–24 வரை, இவர்கள் இரண்டு போட்டிகளிலும் விளையாடினாலும் இறுதிப் போட்டிக்கு வரவில்லை.  

## வரலாறு
மகளிர் மூத்த ஒருநாள் கோப்பையின் தொடக்கக் காலப் போட்டிகளில் போட்டியிட்ட 24 அணிகளில் கேரளாவும் ஒன்றாகும். இது தென் மண்டலத்தில் தமிழ்நாடு, கருநாடகம், ஆந்திரா, ஐதராபாத்து, கோவாவுக்கு எதிராகப் போட்டியிட்டது.  

## தற்போதைய அணி
பன்னாட்டுத் தொப்பிகளைக் கொண்ட வீரர்கள் **தடித்த எழுத்துகளில்** பட்டியலிடப்பட்டுள்ளனர்.  
| அக்ஷயா ஏ | வலது கை ஆட்டக்காரர் | வலது கை எதிர்ச்சுழல் |  |
| --- | --- | --- | --- |
| பூமிகா எச் உம்பர்ஜே |  |  |  |
| ஜின்சி ஜார்ஜ் | வலது கை ஆட்டக்காரர் | வலது கை விரைவு வீச்சு | ஏ தர அணித் தலைவர் |
| த்ரிஷ்யா IV | வலது கை ஆட்டக்காரர் | வலது கை விரைவு வீச்சு |  |
| மின்னு மணி | இடது கை ஆட்டக்காரர் | வலது கை எதிர்ச்சுழல் |  |
| சஜீவன் சஜனா | வலது கை ஆட்டக்காரர் | வலது கை எதிர்ச்சுழல் | இ20 அணித்தலைவர் |
| கீர்த்தி கே ஜேம்சு | வலது கை ஆட்டக்காரர் | வலது கை எதிர்ச்சுழல் |  |
| தர்சன மோகனன் | வலது கை ஆட்டக்காரர் | வலது கை எதிர்ச்சுழல் |  |
| மிருதுளா வி. எஸ். | வலது கை ஆட்டக்காரர் |  |  |
| சாண்ட்ரா சுரேன் |  |  |  |
| ஜெயலெட்சுமி தேவ் எஸ். ஜே. | வலது கை ஆட்டக்காரர் | – | இலக்குமுனைக் காப்பாளர் |
| அசுவதி பாபு | வலது கை ஆட்டக்காரர் |  |  |
| அலீனா சுரேந்திரன் | இடது கை ஆட்டக்காரர் | வலது கை விரைவு வீச்சு |  |
| சௌரப்யா பி | வலது கை ஆட்டக்காரர் |  |  |
| ஜிப்சா வி ஜோசப் | வலது கை ஆட்டக்காரர் | வலது கை விரைவு வீச்சு |  |
| நஜிலா சி.எம்.சி |  |  |  |
| நித்யா லூர்த் |  |  |  |
| திவ்யா கணேசு |  |  |  |
| சயோஜ்ய சாலிலன் |  |  |  |
# கேசரியா பாலம்


**கேசரிய பாலம்** (*Kesariya Balam*) என்பது இராசத்தானின் நாட்டுப்புறப் பாடல் ஆகும். இது மிகவும் பிரபலமான இராசத்தானி நாட்டுப்புற இசை விளக்கங்களில் ஒன்றாகும். இந்தப் பாடல் மாண்ட் பாடும் பாணியில் பாடப்பட்டுள்ளது.  

## பிரபலமான கலாச்சாரத்தில்
கேசரிய பாலம் பாடலின் முந்தைய பதிவு தெரியாதவரால் எழுதப்பட்டு பாடகர் அல்லா ஜிலாய் பாய் பாடியுள்ளார். இந்தப் பாடல் 1991ஆம் ஆண்டு வெளியான *லெக்கின்...* என்ற இந்திப் படத்திலும் பயன்படுத்தப்பட்டது. இராசத்தானில் *கேசரிய பால்மா* என்ற பெயரில் லதா மங்கேஷ்கர் இதனைப் பாடினார். இருதயநாத் மங்கேசுகர் இசை அமைத்தார். இது இந்திப் படமான *டோரில்* பயன்படுத்தப்பட்டுள்ளது. இது *கேசரியா பலம் ஆவோ ஹமாரே தேஸ்* (2009) என்ற தொலைக்காட்சி தொடரின் ஆரம்பப் பாடலாகப் பயன்படுத்தப்பட்டது.
# வாய்மொழியாக கதை கூறல்

கதையிலிருந்து ஒரு கதையை கூறும் கதை சொல்லி]]  

**வாய்மொழியாக கதைகூறல்** (*Oral storytelling*) என்பது கதைசொல்லிக்கும் அவரது பார்வையாளர்களுக்கும் இடையிலான ஒரு பண்டைய மற்றும் நெருக்கமான பாரம்பரியமாகும். கதைசொல்லியும் கேட்பவர்களும் உடல் ரீதியாக நெருக்கமாக இருக்கிறார்கள். பெரும்பாலும் வட்ட வடிவத்தில் ஒன்றாக அமர்ந்திருக்கிறார்கள். வாய்வழி கதைசொல்லலின் நெகிழ்வுத்தன்மையால் நெருக்கமும் தொடர்பும் ஆழமடைகின்றன, இது பார்வையாளர்களின் தேவைகள் மற்றும் கதை சொல்லும் இடம் அல்லது சூழலுக்கு ஏற்ப கதையை வடிவமைக்க அனுமதிக்கிறது. கேட்போர் தங்கள் முன்னிலையில் ஒரு படைப்பு செயல்முறையின் அவசரத்தை அனுபவிக்கிறார்கள், மேலும் அந்த படைப்பு செயல்முறையின் ஒரு பகுதியாக இருப்பதன் அதிகாரத்தை அவர்கள் அனுபவிக்கிறார்கள். கதைகூறல் கதை சொல்பவருக்கும் பார்வையாளர்களுக்கும் இடையே ஒரு தனிப்பட்ட பிணைப்பை உருவாக்குகிறது  

வாய்மொழி கதைசொல்லலின் நெகிழ்வுத்தன்மை கதை சொல்பவருக்கும் நீட்டிக்கப்படுகிறது. ஒவ்வொரு கதைசொல்லியும் தங்கள் ஆளுமையை இணைத்துக்கொண்டு கதையில் கதாபாத்திரங்களைச் சேர்த்துக் கொள்வர். இதன் விளைவாக, ஒரு கதையில் பல மாறுபாடுகள் ஏற்படுகிறது. சில கதை சொல்பவர்கள் கதைக்கு வெளியே உள்ள எதையும் புறம்பானவை என்று கருதுகின்றனர். அதே நேரத்தில் மற்ற கதை சொல்பவர் காட்சி மற்றும் ஒலிக் கருவிகள், குறிப்பிட்ட செயல்கள் மற்றும் ஆக்கபூர்வமான உத்திகள் மற்றும் சாதனங்களைச் சேர்ப்பதன் மூலம் கதையைச் சொல்வதை மேம்படுத்த விரும்புகிறார்கள்.  

கதைசொல்லல் பல வடிவங்களில் நிகழ்த்தப்படலாம். உரைநடை, கவிதை வடிவம், ஒரு பாடலாக, நடனம் அல்லது ஒருவித நாடகச் செயல்திறன் போன்றவை.  

## மனிதனின் தேவை
வாய்வழி கதைசொல்லல் மனித மொழி இருந்த காலத்திலேயே இருந்திருக்கலாம். கதைசொல்லல் தனிப்பட்ட அனுபவங்களை கதை வடிவில் வெளிப்படுத்த வேண்டியதன் அவசியத்தை பூர்த்தி செய்கிறது. ஆத்திரேலியத் தொல்குடிகள் போன்ற பண்டைய கலாச்சாரங்களில் கதைசொல்லல் தெளிவாகத் தெரிகிறது. சமூகக் கதைசொல்லல், வாழ்க்கையும் அதன் பல வடிவங்களும் எவ்வாறு தொடங்கின, ஏன் விஷயங்கள் நடக்கின்றன என்பதற்கான விளக்கத்தின் பாதுகாப்பை வழங்குவதோடு, பொழுதுபோக்கு மற்றும் மயக்கத்தையும் வழங்கியது. நிகழ்காலம், கடந்த காலம் மற்றும் எதிர்காலத்தை இணைக்கும் கதைகள் மூலம் சமூகங்கள் பலப்படுத்தப்பட்டு பராமரிக்கப்பட்டன.  

கதைகளைச் சொல்வது கேட்பவருக்கு ஒரு வளர்ப்பு செயலாகும். அவர் கதையின் மூலம் கதைசொல்லியுடன் இணைக்கப்பட்டுள்ளார், அதே போல் கதைசொல்லிக்கு, கதையின் மூலம் கேட்பவர்களுடன் இணைக்கப்பட்டுள்ளார்.  

## வாய்மொழியாக கதை சொல்லும் திருவிழாக்கள்
20ஆம் நூற்றாண்டில், வாய்வழி கதைசொல்லல் ஆர்வம் மற்றும் கவனத்தின் மறுமலர்ச்சிக்கு உட்பட்டுள்ளது. அமெரிக்காவின் யோன்ஸ்பரோவின் டென்னசியில் அக்டோபர் மாதத்தின் முதல் வார இறுதியில் வருடந்தோறும தேசிய கதைசொல்லல் விழாவுடன் தொடங்கி பல கதைசொல்லி திருவிழாக்களை நிறுவுவது உட்பட.  

பிராந்திய கதைசொல்லல் திருவிழாக்கள் ஒரு குறிப்பிட்ட மாநிலம் அல்லது பிராந்தியத்தின் சொல்பவர்களை பொழுதுபோக்கு, கதைசொல்லி மற்றும் கலையில் கல்விக்காக ஒன்றிணைக்கிறது.  

## திரைப்படம்

- *ஹௌ பீப்பிள் காட் ஃபையர்* என்ற பூர்வீக கலாச்சாரத்தில் வாய்வழி கதைசொல்லல் பற்றிய இயங்குபடம் வெளியானது
# கிரகண ஒளிப்படவியல்


**கிரகண ஒளிப்படவியல்** *(Eclipse photography)* என்பது கதிரவ மறைப்புகள் மற்றும் நிலவு மறைப்புகளை ஒளிப்படம் எடுப்பதை உள்ளடக்கியது. இந்த வானியல் ஒளிப்படவியலில், சில நேரங்களில் பயண ஒளிப்படவியல் கூறுகளை ஒருங்கிணைக்கிறது, ஏனெனில் ஒளிப்படக் கலைஞர்கள் பெரும்பாலும் இந்த வான நிகழ்வுகளைப் படம்பிடிக்க குறிப்பிட்ட இடங்களுக்குச் செல்கிறார்கள். கதிரவனின் தீவிரம் மற்றும் விரைவாக மாறிவரும் நிலைமைகள் காரணமாக, கிரகண ஒளிப்படம் எடுப்பதற்கு மிகவும் வலுவான சூரிய வடிகட்டிகளைப் பயன்படுத்த வேண்டியிருக்கிறது, பொதுவாக ISO 12312-2 தரநிலையைப் பின்பற்றுகிறது.  

## வரலாறு
கிரகண ஒளிப்படவியல் 19 ஆம் நூற்றாண்டிலிருந்து ஒரு வளமான வரலாற்றை கொண்டுள்ளது, ஒளிப்பட தொழில்நுட்பம் மற்றும் வானியல் அறிவியலில் ஏற்பட்ட முன்னேற்றங்கள் அதன் வளர்ச்சியை கணிசமான தாக்கத்தை ஏற்படுத்தின. கதிரவ கிரகணத்தின் முதல் அறியப்பட்ட ஒளிப்படம் சூலை 28, 1851 அன்று ஜோஹன் சூலியஸ் பிரீட்ரிக் பெர்கோவ்சுகி என்பவரால் செயல் முறையைப் பயன்படுத்தி எடுக்கப்பட்டது.  

## நுட்பங்கள்
12312-2 சூரிய வடிகட்டியைப் பயன்படுத்திய எக்லிப்ஸ் ஒளிப்படக் கருவி, ஏப்ரல் 8, 2024]]  
ஒளிப்படக் கலைஞர்கள் கிரகணத்தின் வெவ்வேறு கட்டங்களைப் படம்பிடிக்க பல்வேறு நுட்பங்களைப் பயன்படுத்துகின்றனர், பெரும்பாலும் ஒளிப்படக்கருவியின் உணரி மற்றும் ஒளிப்படக் கலைஞரின் கண்களை தீவிர சூரிய ஒளியிலிருந்து பாதுகாக்க சூரிய வடிகட்டிகள் போன்ற சிறப்பு உபகரணங்களைப் பயன்படுத்துகின்றனர். பொதுவாக படத்தை நிலைப்படுத்தவும், வான நிகழ்வின் விரிவான படிமங்களைப் கைப்பற்றவும் குவியத் தூரம் உள்ள வில்லை மற்றும் முக்காலிகளைப் பயன்படுத்தப்படுகின்றன.
# கிராபத்

**கிராபத்** (*Khirapat*) என்பது ஓர் இனிப்பான பிரசாதம் ஆகும். இது இந்தியாவில் மகாராட்டிரவினைச் சார்ந்த இந்துக் குடும்பங்களால் விநாயகருக்கு பொதுவாகச் செய்யும் ஒரு காணிக்கையாகும். விநாயக சதுர்த்தி விழாவின் போது கணபதி ஆரத்திக்குப் பிறகு கிராபத் அல்லது பஞ்ச்கத்யன் அல்லது பஞ்ச் நல்ல உணவு பரிமாறப்படுகிறது.  

கிராபத் என்பது உலர்ந்த தேங்காய், கற்கண்டு, திராட்சை போன்ற உலர்ந்த பழங்கள், முந்திரி, பாதாம் போன்ற பருப்புகள் சேர்த்துத் தயாரிக்கப்படுகிறது. இதன் செய்முறை மிகவும் எளிதானதாகும். இது தயாரிப்பதற்கு எந்த முயற்சியும் தேவையில்லை. மேலும் மிகக் குறைந்த நேரத்தில் தயாரிக்கலாம். இந்த உணவு மிகவும் ஆரோக்கியமானது மற்றும் சத்தானது மற்றும் குழந்தைகளுக்கு மிகவும் பிடித்தமானது.  

## செய்முறை
### தேவையான பொருட்கள் (4 பேருக்கு)
- 40 கிராம் துருவிய தேங்காய்
- 5 திராட்சைகள்
- 5 முந்திரி, பாதாம்
- தேவையான அளவு சர்க்கரை
- படி 1 தேங்காய் துருவி வறுக்கவும்

தேங்காயைத் துருவி, 2-3 நிமிடங்கள் இளம்  
சூட்டில் இலேசாக வறுக்கவேண்டும். இதன் பின்னர் பேரீச்சம்பழத்தைப் பொடி செய்து குறைவான சூட்டில் வறுத்து உலர வைக்க வேண்டும். மிதமான தீயில் கடாயைச் சூடாக்கி, நறுக்கிய பாதாம், முந்திரிப் பருப்பினை வறுக்கவேண்டும். இதன் பின்னர் ஒரு பாத்திரத்தில் வறுத்த தேங்காய், பேரீச்சம்பழம், வறுத்த பாதாம் மற்றும் முந்திரி, திராட்சையினைக் கலந்து அதனுடன் ஏலக்காய் பொடி, தேவையான அளவு சர்க்கரை சேர்க்கவேண்டும். அனைத்துப் பொருட்களையும் நன்கு கலக்கவேண்டும்.
# கியான்-பாரே நோய்குறி

**கியான்-பாரே நோய்குறி** (*Guillain–Barré syndrome*; அஃகுப்பெயர்: **"GBS**") என்பது பக்கவாத நரம்பு மண்டல செயலிழப்பு நோயினைக் குறிக்கிறது. இது மனித உடலின் நோய் எதிர்ப்பாற்றல் முறைமையில் ஏற்படும் பாதிப்பால் ஏற்படுகிறது. இதனால் புற நரம்பு மண்டலம் பெரிதும் தாக்கம் அடைந்து, இயல்பு நிலையை இழக்கிறது. அதாவது நரம்பு மண்டலத் தொடரானது, இடையிடையே துண்டிப்புகளை அடைகிறது.  

## காரணிகள்
இந்நோய் பரவலுக்கான முக்கிய காரணமாக, சுகாதாரம் பேணாமை என கண்டறியப்பட்டுள்ளது. நோயாளின் நோய் எதிர்ப்புதிறனுக்கு ஒப்ப இதன் வகைகள் வேறுபட்டு காணப்படுகின்றன.  
- AIDP
- AMSAN
- AMSAN
- MFS

## தடுப்பு முறைகள்
- நன்கு கொதிக்க வைத்த நீரினைப் பருகுதல்.
- இறைச்சி உணவுகளை உண்ணும் போது, குளிர்பதனப் பெட்டிகளில், நீண்ட நாட்கள் பக்குவப்படுத்தப்படாத உணவுகளைத் தேர்ந்தெடுத்து, நன்கு வேகவைத்து உண்ண வேண்டும்.

### மருத்துவம்
- அதிக செலவாகும், உடல் குருதியினை தூய்மைப்படுத்தும் முறை. (plasmapheresis)
- மருந்து வில்லைகளை மருத்துவரின் மேற்பார்வையோடு எடுத்துக் கொள்ளுதல்.

## பரவல்
- இந்நோய் பாதிப்பு ஒருவரிடம் இருந்து, மற்றொருவருக்கு எளிதில் பரவாது.
- 2025 ஆம் ஆண்டு பிப்ரவரி மாதம், இந்தியாவின் புனே நகரில் அதிக உயிரிழப்புகள் நடந்துள்ளது.
- 2025 ஆம் ஆண்டு ஆந்திராவிலும் இந்நோய் தாக்கம் ஏற்பட்டது.
- தமிழ்நாட்டில் மேற்கூறிய ஆண்டில் சென்னையில் ஒரு நோயாளி இறந்ததாக செய்தித்தாள் கூறுகிறது.
- 2005-2020 இடைப்பட்ட ஆண்டுகளில், ஏறத்தாழ 200க்கும் மேற்பட்ட நோயாளிகளிடம் இது குறித்த ஆய்வு தமிழகத்தில் நிகழ்த்தப்பட்டது.
# சென்னையில் திருவையாறு



**சென்னையில் திருவையாறு** (*Chennaiyil Thiruvaiyaru*) என்பது 2005ஆம் ஆண்டு முதல் தொடர்ச்சியாக நடத்தப்பட்டு வரும் ஓர் இசை விழாவாகும். இது ஒவ்வொரு ஆண்டும் திசம்பர் 18 முதல் 25 வரை சென்னை தேனாம்பேட்டையில் உள்ள காமராசர் அரங்கத்தில் நடைபெறும் எட்டு நாள் கருநாடக இசை விழாவாகும். விழா நடைபெறும் வாரம் முழுவதும் நடைபெறும் நிகழ்வில், கருநாடக, இந்துசுதானி இசைக்கலைஞர்கள், நடனக் கலைஞர்களின் நிகழ்ச்சிகள், சொற்பொழிவு நிகழ்ச்சிகள் நடத்தப்படுகின்றன.  

## வரலாறு
2005ஆம் ஆண்டில், சென்னையில் திருவையாறு என்ற பெயரில் சென்னையில் இந்தியப் பாரம்பரிய இசை விழாவிற்கான ஒரு தளத்தை இலட்சுமண் சுருதி விளம்பரப்படுத்தினார். இந்த விழா, புதிய கலைஞர்கள், புதிய திறமையாளர்கள் தங்கள் இசைத் திறன்களை வெளிப்படுத்த ஒரு வாய்ப்பினை வழங்குகிறது.  

## விழா
ஒவ்வொரு ஆண்டும் 500க்கும் மேற்பட்ட கலைஞர்கள் இந்த விழாவில் பங்கேற்கின்றனர். மேலும் இது சுமார் 8 நாட்கள் நடைபெறுகிறது. கருநாடக இசையின் முன்னணி வல்லுநர்கள் சிறந்த இசையமைப்பாளர்கள் தியாகராஜருக்கு அஞ்சலி செலுத்தவும், நிகழ்ச்சிகளை நடத்தவும் முன் வருகிறார்கள். இதை ஆயிரக்கணக்கான பாரம்பரிய இசை இரசிகர்கள் கண்டு களிப்பார்கள்.  

இந்தத் திட்டம் ஒவ்வொரு ஆண்டும் 'பாரத ரத்னா' ஆ. ப. ஜெ. அப்துல் கலாம், பத்ம பூசண் கமல்ஹாசன் போன்ற ஆளுமைகளால் தொடங்கி வைக்கப்பட்டுள்ளது. சுமார் 500+ கலைஞர்கள் பங்கேற்று நித்திய பஞ்சரத்ன கிருதியை ஒரே குரலில் வழங்கவும் விரிவான ஏற்பாடுகள் செய்யப்பட்டுள்ளன. இந்த நிகழ்ச்சிக்கு, திருவையாறு தியாகராஜர் ஆராதனை மண்டபத்தின் பிரதியாக மேடை ஏற்பாடு செய்யப்படுகிறது. கீர்த்திகளின் அச்சிடப்பட்ட பிரதிகள் பார்வையாளர்களின் உறுப்பினர்களுக்கு விநியோகிக்கப்படும், அவர்கள் குழுப்பாடலின் போது சேரலாம்.  

சென்னையில் உள்ள இசை நிகழ்ச்சி அமைப்பாளர்களான இலட்சுமண் சுருதி இந்த நிகழ்வை நடத்துகின்றனர்.  

## உணவுத் திருவிழா
இதே வளாகத்தில் இசை விழாவுடன் உணவுத் திருவிழாவும் ஏற்பாடு செய்யப்படுகிறது. இந்த உணவுத் திருவிழாவில் புதுமையான, கருத்து சார்ந்த உணவுக் கடைகள், அயல்நாட்டு உணவு வகைகள், போட்டிகள், காய்கறி செதுக்குதல், பனி செதுக்குதல், கரிம, உயிரி உணவுக் கடைகள், முன்னணிச் சமையல்காரர்களின் சமையல் கண்காட்சிகள் ஆகியவை அடங்கும்.  

## அங்கீகாரமும் பங்களிப்புகளும்
- இசையாழ்வார்: சென்னையில் திருவையாறு, 2014 முதல் கர்நாடக இசைத் துறையில் பங்களித்தவர்களை அங்கீகரித்து "இசையாழ்வார்" என்ற பட்டத்தை வழங்கி கௌரவித்து வருகிறது. 2014ஆம் ஆண்டில், சென்னையில் திருவையாற்றிலிருந்து இசையாழ்வார் விருதைப் பெற்ற முதல் நபர் திருவிழா ஜெயசங்கர் ஆவார்.
- 2015ஆம் ஆண்டில், வயலின் வித்துவான் பத்மசிறீ அ. கன்னியாகுமாரிக்கு, வாழ்நாள் சாதனை மற்றும் பாரம்பரிய இசைக்கான பங்களிப்புக்காக பி. சுசீலா அவர்களால் இசையாழ்வார் பட்டமும், தங்கப் பதக்கமும் வழங்கப்பட்டது.
# குசாங் டோர்ஜி செர்ப்பா



**குசாங் டோர்ஜி செர்ப்பா** (*Kushang Dorjee Sherpa*) (15 பிப்ரவரி 1965 - 7 டிசம்பர் 2024) ஓர் இந்திய செர்ப்பா ஆவார். இவர் 1998-இல் மூன்று பக்கங்களிலிருந்து எவரெஸ்ட் சிகரத்தை அடைந்த முதல் மனிதர் ஆனார். இவரது சாதனைகளை அங்கீகரிக்கும் விதமாக, இந்திய அரசு இவருக்கு 2003 இல் டென்சிங் நோர்கே தேசிய சாகச விருதை வழங்கியது.  

## ஆரம்பகால வாழ்க்கை
குசாங் செர்ப்பா 1965 பிப்ரவரி 15 அன்று நேபாளத்தின் ஓலாங்சங் கோலாவில் பிறந்தார். தனது 14 வயதில் வீட்டை விட்டு ஓடிப்போய் தனது கிராமத்தின் வழியாகச் செல்லும் ஒரு பயணக் குழுவில் சுமை தூக்கும் பணியாளராகப் பணியாற்றினார். மூன்று பக்கங்களிலிருந்தும் எவரெஸ்ட் சிகரத்தை ஏறிய முதல் மனிதர் இவராவார்  

## மலையேற்றம்
இவர் முதன்முதலில் 1993 மே 10 அன்று நிலையான தென்கிழக்கு முகடு பாதை வழியாக எவரெஸ்ட் சிகரத்தை அடைந்தார். மே 17, 1996-இல் நிலையான வடகிழக்கு முகடு பாதை வழியாகவும், மே 28, 1998 அன்று, நிலையான தென்கிழக்கு முகடு பாதையை மூன்றாவது முறையாகவும், 28 மே 1999- இல் எவரெஸ்டின் கிழக்கு முகம் வழியாக நான்காவது முறையாகவும் எவரெஸ்ட் சிகரம் அடைந்தார்.  

## இறப்பு
குசாங் செர்ப்பா டார்ஜிலிங்கில் உள்ள தனது வீட்டில் டிசம்பர் 7, 2024 அன்று தனது 59 வயதில் காலமானார்.
# காசிதகரி

**காசிதகரி** (*Kasidakari*)(காசிடா, காசிடா - கரி) என்பது காசுமீர், பீகார், பஞ்சாப், இமாச்சலத்துடன் தொடர்புடைய ஒரு பூந்தையல் கலை வேலைப்பாடு ஆகும்.  

## பெயர்
காசிதா என்பது பூந்தையல் வேலைப்பாடுகளுக்கான தொழில் மொழியாகும். காசிதா - கரி என்று அழைக்கப்படும் காசிதகரி, ஊசி வேலைப்பாட்டிற்கான பஞ்சாபி, இந்தி மொழிச் சொல்லாகும். இது காசிதகரி என்றும் அழைக்கப்படுகிறது.  

## நுட்பங்களும் தையல்களும்
காசிதா வேலைகளுக்கு ஓட்டைத்தையல், பின்னல் தையல், பூவேலைத் தையல், சங்கிலி தையல் போன்ற பல்வேறு தையல் முறைகள் பயன்படுத்தப்படுகின்றன. காசிதாவின் அடிப்படைப் பொருள் வெள்ளை, நீலம், மஞ்சள், ஊதா, சிவப்பு, பச்சை, கருப்பு போன்ற பல்வேறு வண்ணங்களிலான பருத்தி, கம்பளி அல்லது பட்டு ஆகும். பூந்தையல் செய்ய வேண்டிய பொருளைப் பொறுத்து தையல்கள் மாறுபடலாம். தோ-ருக்கால் பூந்தையல் (சம்பா காசிதாகரி) தனிப்பட்ட பாணியினைக் கொண்டுள்ளது. இது இந்தியாவில் உள்ள பிற பூந்தையல் வடிவங்களிலிருந்து வேறுபடுகிறது.  

### சோசுனி
இருபுறமும் சீரான தன்மை தேவைப்படும்போது, விருப்பப்படி தையல் பயன்படுத்தப்படுகிறது.  

### ஜலக்டோசி
ஜலக்டோசியில் சங்கிலித் தையலுடன் கொக்கி அல்லது ஆரியைப் பயன்படுத்துகிறது. கொக்கி கொண்டு செய்யப்படும் சங்கிலித் தையல் சோகாசில் (ஆடை-நீண்ட தளர் மேலங்கி), தரை விரிப்புக் கம்பளங்களில் நீண்ட வடிவங்களாகக் காணப்படுகிறது.  .  

### ஜாரி நூல்
ஜாரி நூலைப் பயன்படுத்தி காசுமீரி மெத்தை செய்வது காசிதா வேலைப்பாட்டின் ஒரு பாணியாகும். இதில் ஒரு ஜாரி நூல் துணியின் மீது வடிவத்தில் போடப்பட்டு மற்றொரு நூலால் இடத்தில் வைக்கப்படுகிறது.  

## பயன்பாடு
ஆடைகளை அலங்கரிக்க, பைரன்கள் (காசுமீர் மேலாடை), சால்வைகள், கைக்குட்டை, படுக்கை விரிப்புகள், மெத்தை உறைகள், விளக்கு நிழல்கள், பைகள், பிற துணைப்பொருட்களில் இவ்வேலைப்பாடு பயன்படுகிறது.  

## சம்பா ரூமல்
சம்பா ரூமல் என்பது ஒரு காலத்தில் சம்பா இராச்சியத்தின் முன்னாள் ஆட்சியாளர்களின் ஆதரவின் கீழ் ஊக்குவிக்கப்பட்ட ஒரு பூந்தையல் வேலைப்பாட்டுக் கைவினைப் பொருளாகும்.
# கன்னித்தீவு (2023)


***கன்னித்தீவு*** (Kannitheevu;) என்பது சுந்தர் பாலு இயக்கி தயாரித்து 2023-ஆம் ஆண்டு வெளியான இந்தியத் தமிழ் மொழி பெண் நண்பர் திரைப்படமாகும். இப்படத்தில் வரலட்சுமி சரத்குமார், சுபிக்சா கிருஷ்ணன், ஐஸ்வர்யா தத்தா, ஆஷ்னா சவேரி ஆகியோர் முக்கிய வேடங்களில் நடித்துள்ளனர். இராசேந்திரன், சூப்பர் சுப்பராயன், ஜே. லிவிங்ஸ்டன் ஆகியோர் துணை வேடங்களில் நடித்துள்ளனர். இந்தப் படம் அனைத்துலக பெண்கள் நாளன்று மார்ச் 8, 2023 அன்று கலர்சு தமிழ் வழியாக நேரடித் தொலைக்காட்சி பிரீமியரில் வெளியிடப்பட்டது.  

வெளியீட்டிற்கு முன்பு, இந்தப் படம் தமிழ் சினிமாவில் "அரிய பெண் நட்பு படம்" என்று விவரிக்கப்பட்டது.  

## நடிகர்கள்

## தயாரிப்பு
படத்தின் தயாரிப்பு சனவரி 2019-இல் தொடங்கியது. சுந்தர் பாலு தனது முதல் படமான *கர்ஜனை* தாமதமான பிறகு, தனது இரண்டாவது திரைப்படத்தை இயக்கி தயாரிப்பதாக அறிவித்தார். நடிகைகள் வரலட்சுமி சரத்குமார், ஐஸ்வர்யா தத்தா, ஆஷ்னா சவேரி, சுபிக்ஷா கிருஷ்ணன் ஆகியோர் முக்கிய வேடத்தில் நடித்துள்ள இந்தப் படத்தில், வட சென்னையில் உள்ள ஒரு வீட்டுவசதி வாரிய குடியிருப்பில் வசித்து, இறுதியில் ஊழல் நிறைந்த அரசியல்வாதிகளுடன் மோதும் நான்கு பெண்களை மையமாகக் கொண்ட கதை இது என்று பாலு குறிப்பிட்டார். 2019-ஆம் ஆண்டின் தொடக்கத்தில், ஒரு முதலை சம்பந்தப்பட்ட சண்டைக் காட்சியைச் சண்டை இயக்குநர் சிவா கருத்தாக்கம் செய்தார்.  

பெருந்த் தொற்றுநோயின் விளைவாக, தயாரிப்பு பாதிக்கப்பட்டு 2021-இல் முடிக்கப்பட்டன. தெலுங்கு நடிகர்கள் நடித்த படத்தின் பல காட்சிகள் தெலுங்கில் படமாக்கப்பட்டன. இந்தப் படத்தின் தூண்டோட்டக் காட்சி செப்டம்பர் 2021-இல் வெளியிடப்பட்டது. இதன் ஒலிநாடா வெளியீட்டு விழா மே 2022-இல் நடைபெற்றது.  

## இசைத்தட்டு
ஒலிப்பதிவினை ஆர். எஸ். ராஜ்பிரதாப் மேற்கொண்டார்.  

- போரடி வா - ஆர். எஸ்.ராஜ்பிரதாப், சுபிக்ஷா, ஐஸ்வர்யா தத்தா
- ஏதேதோ நினைவுகளே - சுப்ரஜா ஸ்ரீராம்
- யார் யார் - சரண்யா கோபிநாத்

## வெளியீடு
பல வருடங்களாக வெளியிடப்படாமல் இருந்த பிறகு, அனைத்துலக பெண்கள் நாளான மார்ச் 8, 2023 அன்று நேரடித் தொலைக்காட்சி பிரீமியருக்கு கலர்சு தமிழ் இந்தத் திரைப்படத்தைத் தேர்ந்தெடுத்தது. *கன்னித்தீவு* திரைப்படம் திரையிடப்பட்டவுடன் ”நேரடியாகப் பார்வையாளர்களை அவர்களின் வீட்டிலேயே சென்றடையும் என்பதில் மகிழ்ச்சி" என்று இயக்குநர் சுந்தர் பாலு குறிப்பிட்டார்.
# மாலியேக்கல் மாரியும்மா



**மாலியேக்கல் மாரியும்மா** (*Maliyekkal Mariyumma*) இந்தியாவின் கேரள மாநிலத்தைச் சேர்ந்த சமூக சீர்திருத்தவாதி ஆவார். மாரியும்மா மாயனாலி என்ற பெயராலும் அறியப்படுகிறார். 1925 ஆம் ஆண்டு இவர் பிறந்தார். கேரளாவில் பெண்களின் முன்னேற்ற வரலாற்றில் முக்கியமான ஈடுபட்ட அளுமைகளில் ஒருவராகக் கருதப்படுகிறார். வடக்கு கேரளாவில் ஆங்கிலக் கல்வியைப் பெற்ற முதல் இசுலாமியப் பெண்மணி மாலியேக்கல் மாரியும்மா என்பது இவருடைய சிறப்பாகும். இவரது காலத்தில் இசுலாமிய ம் சமூகம் பொதுக் கல்விக்குத் திரும்பிக் கொண்டிருந்தபோது, தலச்சேரி மாலியேக்கல் குடும்பத்தைச் சேர்ந்த மரியும்மா, ஓர் ஆங்கிலவழிப் பள்ளியில் சேர்ந்து ஐந்தாவது வகுப்பில் தேர்ச்சி பெற்றார். இது தற்போதைய பத்தாம் வகுப்பிற்கு சமம் ஆகும். இங்குதான் மாரியும்மா ஆங்கிலம் கற்றார்.  

## வாழ்க்கை
1925 ஆம் ஆண்டில் மஞ்சுமா மற்றும் இசுலாமிய சமூகத் தலைவரான ஓ. வி. அப்துல்லா தம்பதியருக்கு மகளாக மாலியேக்கல் மரியம்மா பிறந்தார். இவரது தந்தை ஓ. வி. அப்துல்லா ஆறு மொழிகளில் பேசும் வல்லமை கொண்டவராவார். இவரது பெற்றோர் பிரித்தானிய இந்தியாவின் முசுலிம்களால் உதுமானிய கலீபகத்தைப் பாதுகாப்பதற்காக நடத்தப்பட்ட கிலாபத் இயக்கத்தில் பங்கேற்றனர். இசுலாமியப் பெண்கள் கல்வித் துறையில் மிகவும் பின்தங்கியிருந்த அக்காலத்தில் இவர் ஓர் ஆங்கிலவழிப் பள்ளியில் ஆங்கிலம் படித்தார். மாலியேக்கல் மாரியும்மா 1938 ஆம் ஆண்டில் மங்களூரில் கிறித்துவ கன்னிகையர்களால் நடத்தப்படும் தலச்சேரி தூயநெஞ்சப் பள்ளியில் சேர்ந்தார். இப்பள்ளியில் ஐந்தாம் வகுப்பு வரை படித்தார். இது தற்காலத்திய பத்தம் வகுப்பிற்கு இணையான படிப்பாகும். பள்ளியில் அப்போது படித்துக் கொண்டிருந்த 200 மாணவர்களில் இவர் மட்டுமே ஒரே இசுலாமியப் பெண் ஆவார். 1943 ஆம் ஆண்டில் திருமணம் நடக்கும் வரை இவர் பள்ளிக்குச் சென்றார். பின்னர், இவர் கர்ப்பமாக இருந்தபோது, வீட்டில் இருந்தபடியே படிக்கத் தொடங்கினார். மேலும் சமூக நடவடிக்கைகளில் தீவிரமாக ஈடுபட்டார். மரியும்மா ஆங்கிலத்தில் பேசுவதற்கும் பெயர் பெற்றவராகத் திகழ்ந்தார். சிந்தனையில் முற்போக்கான கருத்துக்களைக் கொண்டிருந்த மரியும்மா, பெண்களின், குறிப்பாக இசுலாமியச் சமூகத்தின் பெண்கள் மேம்பாட்டிற்காக சில முக்கியமான முன்னெடுப்புகளைச் செய்தார். மரியும்மா தலைமையில் நிறுவப்பட்ட மகளிர் சங்கம் பெண்களின் மேம்பாட்டிற்காக செயல்பட்டது. தனது இறுதி நாட்களில், மரியும்மா தி இந்து என்ற ஆங்கில செய்தித்தாளைப் படித்தார்.  

1930 ஆம் ஆண்டுகளில் ஆங்கிலம் கற்க முடிவு செய்து, சமூகத்தில் உள்ள மரபுவழிப் பிரிவினரைத் துணிச்சலுடன் எதிர்த்த மாளியேக்கல் மரியும்மா, வயது தொடர்பான பிரச்சினைகள் காரணமாக கண்ணூர் மாவட்டத்தில் உள்ள தலசேரியில் 97 வயதில் காலமானார்.
# மகதானே சட்டமன்றத் தொகுதி


**மகதானே சட்டமன்றத் தொகுதி** (Magathane Assembly Constituency) என்பது மேற்கு இந்தியாவில் உள்ள மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத் தொகுதியானது வடக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை புறநகர் மாவட்டத்தில் அமைந்துள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2009 | பிரவீன் தரேகர் | மகாராட்டிரா நவநிர்மாண் சேனா</br> |
| 2014 | பிரகாசு சர்வே | சிவ சேனா</br> |
| 2019 |  |  |
| 2024 |  |  |
## தேர்தல் முடிவுகள்
### 2024
# சத்தீசு பிரதான்



**சத்தீசு பிரதான்** (*Satish Pradhan*) இந்தியாவின் மகாராட்டிரம் மாநிலத்தைச் சேர்ந்த ஓர் அரசியல்வாதி ஆவார். சிவ சேனா என்ற அரசியல் கட்சியின் உறுப்பினராவார்.  

## ஆரம்பகால வாழ்க்கை

சத்தீசு பிரதான் 1940 ஆம் ஆண்டு ஆகத்து மாதம் 29 ஆம் நாளன்று பிறந்தார்.  

## அரசியல் வாழ்க்கை

அரசியல்வாதியான இவர் ஆரம்ப நாட்களில் மகாராட்டிர மாநிலத்தில் உள்ள தானே நகரில் சிவ சேனா என்ற அரசியல் கட்சியை நிறுவுவதில் முக்கியப் பங்கு வகித்தார். 1974 ஆம் ஆண்டு முதல் 1981 ஆம் ஆண்டு வரை தானே நகரத்தின் முதல் நகரத் தந்தையாக இருந்தார். பின்னர், 1986 ஆம் ஆண்டு முதல் 1987 ஆம் ஆண்டு வரை, மீண்டும் தானே நகரில் நகரத் தந்தையாகப் பணியாற்றினார். மகாராட்டிர மாநிலத்திலிருந்து தேர்ந்தெடுக்கப்பட்டு நாடாளுமன்ற மாநிலங்களவை உறுப்பினராக இரண்டு முறை பணியாற்றினார். முதலில் 1992 ஆம் ஆண்டு சூலை மாதம் 5 முதல் 1998 ஆம் ஆண்டு சூலை மாதம் 4 வரையும் மற்றும் இரண்டாவது முறையாக 1998 ஆம் ஆண்டு சூலை 5 முதல் 2024 ஆம் ஆண்டு இறக்கும் வரையும் இருந்தார். சிவ சேனா கட்சியின் நாடாளுமன்ற மாநிலங்களவைத் தலைவராகவும் பணியாற்றினார்.  

## இறப்பு

சத்தீசு பிரதான் 2024-ஆம் ஆண்டு திசம்பர் மாதம் 29 ஆம் நாள் தனது 84 ஆவது வயதில் காலமானார்.
# முலுந்த் சட்டமன்றத் தொகுதி


**முலுந்த் சட்டமன்றத் தொகுதி** (*Mulund Assembly Constituency*) என்பது மேற்கு இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வடக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை புறநகர் மாவட்டத்தில் அமைந்துள்ளது.  

## சட்டமன்ற உறுப்பினர்கள்
| 1967 | பி.வி.உபாத்யாய் | இந்திய தேசிய காங்கிரசு </br> |
| --- | --- | --- |
| 1972 | தத்தா சமந்த் |  |
| 1978 | பிரபாகர் பட்வர்தன் | ஜனதா கட்சி</br> |
| 1980 | ஜி.எஸ்.திரிவேதி |  |
| 1985 | தீனநாத் பாமா பாட்டீல் |  |
| 1990 | வாமன்ராவ் பராப் | பாரதிய ஜனதா கட்சி</br> |
| - | 1995 | கிரித் சோமையா |
| 1999 | சர்தார் தாரா சிங் |  |
| 2004 |  |  |
| 2009 |  |  |
| 2014 |  |  |
| 2019 | மிகிர் கோடெச்சா |  |
| 2024 |  |  |

## தேர்தல் முடிவுகள்
### 2024
# மகாதிர் ஐலெசெலசி


**மகாதிர் ஐலெசெலசி தாடீசு** (*Maheder Haileselassie Tadese*) (பிறப்பு 1990) எத்தியோப்பியாவைச் சேர்ந்த ஓர் கலைஞரும் , புகைப்படக் கலைஞரும் ஆவார். இவர் காலநிலை முன்னோடியாகக் கருதப்படுகிறார். இவர் 2023 இல் சமகால ஆப்பிரிக்க புகைப்படப் பரிசை வென்றார். மேலும் 2024 ஆம் ஆண்டில் பிபிசியின் உதெவேகம் அளிக்கும் 100 பெண்களில் ஒருவராகத் தேர்ந்தெடுக்கப்பட்டார்.  

## வாழ்க்கை
மகாதிர். 1990 இல் அடிஸ் அபாபாவில் பிறந்து வளர்ந்தார். பல்கலைக்கழகத்தில் குடிசார் பொறியியல் படித்துக் கொண்டிருந்தபோது இறுதி ஆண்டில் தனது பிளாக்பெர்ரி செல்லிடத் தொலைபேசியில் தனது நண்பர்களின் புகைப்படங்களை எடுத்தபோது இவருக்கு புகைப்படம் எடுப்பதில் ஆர்வம் ஏற்பட்டது. அடுத்த ஆண்டில் இவர் ஒரு ஐ-போனில் புகைப்படங்கள் எடுக்க ஆரம்பித்தார். 2013 முதல் முழுநேர புகைப்படக் கலைஞராக தன்னை நிலைநிறுத்திக் கொண்டார்.  

எத்தியோப்பியாவில் இளம் புகைப்படக் கலைஞர்களை ஊக்குவிப்பதற்காக இவர் புகைப்பட மையத்தை நடத்துகிறார். காலனித்துவத்தின் விளைவை ஆவணப்படுத்த முயற்சித்த புகைப்படக் கலைஞர் மகேஷ் சாந்தராமின் பணியை இவர் விமர்சித்துள்ளார். பார்வையாளர்களின் மகிழ்ச்சிக்காக அவர் தோற்றங்களை உருவாக்குகிறார் என்று மகாதிர் கருதுவதால் அவரது படைப்புகள் சிக்கலானவை என்று கருதுகிறார். இது ஒரு காலனித்துவ பார்வை என்று மகாதிர் நினைக்கிறார். பெண்கள் மேற்கத்திய பார்வையாளர்களை கவர்ந்திழுக்க தேவையில்லாமல் நிர்வாணமாக படம் பிடிக்கப்படுவதாக குற்றம் சாட்டுகிறார்.  

மகாதிர் ஐலெசெலசி 2023 இல் சமகால ஆப்பிரிக்க புகைப்படப் பரிசை வென்றார். இவருடன் சேர்ந்து நான்கு புகைப்படக் கலைஞர்கள் *நதியா எட்வின்*, *யாஸ்மின் ஃபோர்டே*, *கார்லோஸ் இடுன்-தவியா* மற்றும் *லியோனார்ட் போங்கோ* ஆகியோருக்கும் இப்பரிசி வழங்கப்பட்டது.  

## புகைப்படக் கண்காட்சிகள்
இவரது ஆப்பிரிக்க புகைப்படக் கண்காட்சிகளின் 14வது இருபதாண்டு விழா, "குமா, லா பரோல்" (குமா, வார்த்தை) என்ற கருப்பொருளை எடுத்துக்கொள்கிறது. *இலாசானா இகோ டியாரா*, *நாடின் ஹூங்க்பாட்டின்*, *மாந்தியா டியாவாரா*, *சௌஃபியான் எர்-ரஹூய்*, *ஒயிண்டமோலா ஃபெய்த்ஃபுல்* மற்றும் *பேட்ரிக் முடேகெரேசா* ஆகியோர் அடங்கிய கலைஞர்கள் குழுவுடன் சேர்ந்து இவரும் தனது புகைப்படங்களைக் காட்சிப்ப்டுத்தினார்.  

## பிபிசியின் விருது
2024 ஆம் ஆண்டில் பிபிசியின் 100 ஊக்கமளிக்கும் பெண்களில் ஒருவராக இவர் தேர்ந்தெடுக்கப்பட்டார். 2024 ஆம் ஆண்டில் இளம் பெண்கள் மீது காலநிலை மாற்றத்தின் விளைவை இவர் ஆவணப்படுத்தும் பணி காரணமாக பிபிசி மற்றும் தி கார்டியன் ஆகிய ஊடகங்களின் கவனத்தை ஈர்த்தார். சோமாலியாவில் சிறுவர் திருமணம் விகிதம் இரு மடங்கிற்கும் அதிகமாக இருந்தது. ஏனெனில் குடும்பங்கள் உணவு மற்றும் தண்ணீர் பற்றாக்குறையை சமாளிக்க முயற்சிக்கின்றன. இவரது புகைப்படங்கள் அத்தைகைய சிறுமிகளைக் காட்டுகின்றன. மேலும் அவை நிலப்பரப்பில் வறட்சியின் தாக்கத்தை ஆவணப்படுத்துகின்றன.
# குசுமந்தி மர முகமூடி



**குசுமந்தி மர முகமூடி** (*Wooden Mask of Kushmandi*), **குசுமாண்டி முகமூடி** அல்லது **கோமிரா நடன முகமூடி** என்றும், உள்ளூரில் **முகா** என்றும் அழைக்கப்படுவது இந்திய மாநிலமான மேற்கு வங்காளத்தில் உள்ள தெற்கு தினாஜ்பூரின் குசுமாண்டியின் பாரம்பரிய கலாச்சார பாரம்பரியமாகும். இது உள்ளூர் சமூகத்தினர் நிகழ்ச்சியின் போது அணியும் ஒரு சடங்கு சார்ந்த நடன வடிவ முகமூடியாகும். இது நல்ல சக்திகளை அறிமுகப்படுத்தவும், கிராமங்களிலிருந்து தீய சக்திகளை விரட்டவும் பயன்படுகிறது.  

## தயாரிப்பு
மேற்கு வங்காளத்தில் உள்ள தெற்கு தினாஜ்பூரின் சிறு கிராமம் குசுமாண்டி. இங்கு இந்த முகமூடி தயாரிக்கப்பட்டதால் இப்பெயர் பெற்றது. திறமைவாய்ந்த கலைஞர்களால் ஒற்றை மரப் பலகையில் இந்த முகமூடி செய்யப்படுகிறது. இதற்கு மாகோனி, மாமரம் மரங்கள் பயன்படுத்தப்படுகிறது. ஈர்க்கும் வர்ணம் பல வடிவங்களில் பூசப்பட்டுத் தயாரிக்கப்படும் முகமூடியானது அணிபவரின் முகத்தினை முழுவதுமாக மறைக்கும் அளவில் தயாரிக்கப்படுகிறது. பார்வையாளர்களைக் கவரும் வண்ணம் இறகு, ஓடுகள் கொண்டு அலங்கரிக்கப்படுகிறது.  

## புவிசார் குறியீடு
குசுமாண்டியின் மர முகமூடி 2018ஆம் ஆண்டில் புவிசார் குறியீடு குறிச்சொல்லுடன் அங்கீகாரம் பெற்றது.
# நவோமி சந்தா

**நவோமி சந்தா** (*Naomi Chanda*) வடக்கு சாம்பியாவின் சின்சாலியைத் தளமாகக் கொண்ட ஒரு சாம்பியன் விவசாயியும் மற்றும் விவசாயப் பயிற்சியாளரும் ஆவார். இவர் பெண் கல்விக்கான பிரச்சாரத்துடன் இணைந்து காலநிலை-நவீன விவசாய நுட்பங்களை கற்பிக்கிறார். மேலும் தனது சமூக முன்முயற்சிகள் மூலம் பெண்கள் கல்வி மற்றும் அதிகாரத்திற்கு வருவதை ஆதரிக்கிறார்.  

## இளமை வாழ்க்கை
நவோமி சந்தா வடக்கு சாம்பியாவில் பிறந்து, சின்சாலி மாவட்டத்தில் தனது தாயால் வளர்க்கப்பட்டார். இவரது தந்தை இவர் குழந்தையாக இருந்தபோது காலமானார். நவோமிக்கு பள்ளிக் கட்டணம், சீருடைகள் மற்றும் பிற அத்தியாவசியப் பொருட்களின் செலவுகள் போன்றவற்றை வழங்குவதில் இவரது தாயார் சவால்களை எதிர்கொண்டார்.  

மேல்நிலைப் பள்ளியில், இவரது கல்விக்கு நிதி உதவியை வழங்க ஒரு சர்வதேச அரசு சாரா, இலாப நோக்கற்ற அமைப்பான பெண் கல்விக்கான பிரச்சாரம் (காம்ஃபெட் ) என்ற சங்கம் நடவடிக்கை எடுக்கும் வரை இவரது நிலைமை னோசமாகவே இருந்தது உள்ளூர் சிறு விவசாயிகள் மற்றும் பள்ளி மாணவர்களுக்கு விவசாய நுட்பங்களை கற்பிக்கும் சமூக மேம்பாட்டுத் திட்டங்களையும் இவர் நடத்துகிறார். நீடித்த வறட்சி மற்றும் ஒழுங்கற்ற மழைப்பொழிவு போன்ற சுற்றுச்சூழல் சவால்களுக்கு எதிராக மீள்தன்மையை உருவாக்குவதே இந்த முயற்சிகளின் நோக்கமாகும்.  

காம்ஃபெட் சங்கத்தில் 2019 இல் மாவட்டத் தலைவராகவும் பின்னர் 2022 இல் சாம்பியாவின் தேசியத் தலைவராகவும் பணியாற்றினார். இந்தப் பதவிகளில் பெண்களுக்கான கல்வி மறு நுழைவுக் கொள்கைகளை ஆதரிப்பதும் சமூக முன்முயற்சிகளை ஆதரிப்பதும் அடங்கும். 2024 ஆம் ஆண்டில், பிபிசியின் உத்வேகமளிக்கும் 100 பெண்கள் பட்டியலில் நவோமி சந்தா இடம்பெற்றார்.  

## சொந்த வாழ்க்கை
நவோமி சந்தா பாதிக்கப்படக்கூடிய சிறுமிகளின் பள்ளிக் கட்டணத்தை ஈடுகட்டுவதன் மூலமும், சீருடைகள் மற்றும் பிற அத்தியாவசிய பொருட்களை வழங்குவதன் மூலமும் ஆதரிக்கிறார். இவர் ஒரு சிறிய வீட்டு அலங்காரப் பொருட்கள் வணிகத்தை நடத்தி வருகிறார். இதில்வரும் இலாபங்களைப் பயன்படுத்தி தனது சமூகத்தில் பின்தங்கிய குழந்தைகளுக்கு உதவுகிறார். சந்தா தனது குடும்ப வீட்டை சிறுமிகளுக்கான தங்குமிடமாக மாற்றினார். சிறுவர் திருமண அபாயத்தில் உள்ளவர்களுக்கு பாதுகாப்பான இடத்தை வழங்குகிறார். மேலும், அவர்களின் கல்வி முயற்சிகளுக்கு ஆதரவளித்தார்.
# சில்சிலா ஆச்சார்யா


**சில்சிலா ஆச்சார்யா** (*Shilshila Acharya*) நேபாளத்தைச் சேர்ந்த நெகிழி மறுசுழற்சியை அதிகரிப்பதற்கான வெற்றிகரமான பிரச்சாரங்களுக்கு தலைமை தாங்கிய நேபாளச் சுற்றுச்சூழல் விஞ்ஞானி ஆவார். இவர் தனது நாட்டின் நெகிழிப் பைகளின் பயன்பாட்டைக் குறைத்துள்ளார். மேலும் மலையேறுபவர்களால் கைவிடப்பட்ட குப்பைகளை மீட்டெடுத்துள்ளார். 2024 ஆம் ஆண்டில் பிபிசியின் உத்வேகமளிக்கும் 100 பெண்களின் பட்டியலில் இவர் இடம்பிடித்துள்ளார்.  

## வாழ்க்கை
சில்சிலா ஆச்சார்யா, நேபாளத்தின் பாக்லுங்கில் பிறந்தார். இளநிலை மருத்துவம் மற்றும் அறுவையியலில் பட்டம் பெற்றார். நிதி நிலைமை அவ்வளவு எளிதாக இல்லாவிட்டாலும், சுற்றுச்சூழல் அறிவியல் படிக்க விரும்புவதாக தன் குடும்பத்தினரை வற்புறுத்தினார். சுற்றுச்சூழல் அறிவியலுக்கு உதவித்தொகை இல்லாததால் காத்மாண்டு பல்கலைக்கழகத்தில் தனது கல்விக்கு இவர் பணம் செலுத்த வேண்டியிருந்தது. பட்டம் பெற்ற பிறகு, நேபாளம் மற்றும் நோர்வே அரசாங்கத்தின் ஆதரவுடன் நோர்வே சென்றார். இவர் திரிபுவன் பல்கலைக்கழகம் மற்றும் பெர்கன் பல்கலைக்கழகத்தில் பல்லுயிர் மற்றும் சுற்றுச்சூழல் அறிவியலைப் படித்தார். மேலும் இத்துறையில் முதுகலைப் பட்டமும் பெற்றார்.  

ஆரம்பகாலத்தில் நேபாள நெடுஞ்சாலையில் மரங்கள் நடப்பட வேண்டும் என்று பிரசாரம் செய்தார்.  

## பிரச்சாரம்
2014 ஆம் ஆண்டில், நேபாளத்தில் நெகிழிப் பைகளின் பயன்பாட்டைக் குறைப்பதற்கான ஒரு நடவடிக்கையைத் தொடங்கியதால் இமயமலை காலநிலை முன்முயற்சியில் சேர்ந்தார். இவர்களின் "நெகிழிப் பை வேண்டாம் நன்றி, நான் என் சொந்த பையை எடுத்துச் செல்கிறேன்" என்பதுதான் இவர்களின் புதிய பிரச்சாரமாக இருந்தது. இது மக்களின் நடத்தையை மாற்றியது. இது நேபாள அரசாங்கத்தை காத்மாண்டுவில் நெகிழிப் பைகள் பயன்படுத்துவதை தடை செய்ய வழிவகுத்தது.  

2018 ஆம் ஆண்டில் இயற்கைக்கான உலகளாவிய நிதியம் அதன் 25 வது ஆண்டு விழாவை நேபாளத்தில் கொண்டாடியது. மேலும் நிதியம் தங்கள் பாதுகாப்பு விருதுகளை மறுசீரமைக்க முடிவு செய்தது. இமயமலை காலநிலை முன்முயற்சியின் தலைமை நிர்வாக அதிகாரியாக பணியாற்றியதற்காக தனிநபர்களுக்கு வழங்கப்பட்ட அவர்களின் விருதுகளில் ஒன்றை சில்சிலா ஆச்சார்யா பெற்றார்.  

2019 ஆம் ஆண்டில் மலையேறுபவர்களைச் சந்திப்பதன் மூலம் இமயமலையில் எஞ்சியிருக்கும் பெரிய அளவிலான கழிவுகளைக் குறைப்பதற்கான பிரச்சாரத்தில் சிசிலா ஈடுபட்டார். இவரது பிரச்சாரத்தின் விளைவாக கிட்டத்தட்ட 120 டன் குப்பைகள் அகற்றப்பட்டன.
# பந்தப் மேற்கு சட்டமன்றத் தொகுதி


**பந்தப் மேற்கு சட்டமன்றத் தொகுதி** (Bhandup West Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது மும்பை புறநகர் மாவட்டத்தில் அமைந்துள்ள 26 சட்டமன்றத் தொகுதிகளில் ஒன்றாகும். இது வடகிழக்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| - | 2009 | சிசிர் சிண்டே | மகாராட்டிரா நவநிர்மாண் சேனா</br> |
| 2014 | அசோக் பாட்டீல் | சிவ சேனா</br> |  |
| 2019 | ரமேசு கோர்கோன்கர் |  |  |
| 2024 | அசோக் பாட்டீல் | } |  |
## தேர்தல் முடிவுகள்
### 2024
# எனாஸ் அல்-குல்

**எனாஸ் அல்-கோல்** (*Enas Al-Ghoul*) காசாக்கரை கிராமப்புற மேம்பாடு மற்றும் சுற்றுச்சூழல் முயற்சிகளில் நிபுணத்துவம் பெற்ற ஓர் பலத்தீனிய வேளாண் பொறியியலாளர் ஆவார். கழிவுப்பொருட்களை மறுசுழற்சி செய்வதில் கவனம் செலுத்தும் திட்டங்களை உருவாக்குவது மற்றும் மனிதாபிமான நெருக்கடிகளின் போது நீர் மற்றும் எரிசக்தி சவால்களை எதிர்கொள்ள சூரிய மின்னாற்றலால் இயங்கும் சாதனங்களை உருவாக்குவது ஆகியவை இவரது பணிகளில் அடங்கும். இவர் சமூகப் பட்டறைகள் மற்றும் பயிற்சி அமர்வுகள் மூலம் சுற்றுச்சூழல் விழிப்புணர்வு மற்றும் மீளுருவாக்கம் ஆகியவற்றை இவர் ஊக்குவித்தார்  

## தொழில் வாழ்க்கை
2020 ஆம் ஆண்டில், எனாஸ் அல்-கோல் துணி, தோல், மரம் மற்றும் உலோகம் போன்ற மீளுருவாக்கக் கழிவுப் பொருட்களை மையமாகக் கொண்டு "இப்ரா வா சினாரா" (ஊசி மற்றும் நூல்) என்ற திட்டத்தை தொடங்கினார். இந்தத் திட்டத்தில் கேள்விக் குறைபாடு உள்ள இருவர் உட்பட ஐந்து பெண்கள் பணிபுரிந்தனர். இது ஆடை, பைகள் மற்றும் தளபாடங்கள் போன்ற பொருட்களை உற்பத்தி செய்தது. இந்த முயற்சி காசா பகுதியில் மிகவும் பரவலான கழிவு வகைகளாக துணி மற்றும் தோல் கழிவுகளை எடுத்துக்காட்டும் இவரது ஆராய்ச்சியை அடிப்படையாகக் கொண்டது. சமூகப் பட்டறைகள் மற்றும் பயிற்சி அமர்வுகள் மூலம் சுற்றுச்சூழல் விழிப்புணர்வு மற்றும் மீளுருவாக்கம் ஆகியவற்றை இவர் ஊக்குவித்தார். கான் யூனிசில் உள்கட்டமைப்பு அழிக்கப்பட்டதால் ஏற்பட்ட சுத்தமான நீர் பற்றாக்குறையை நிவர்த்தி செய்து, கடல் நீரை குடி நீராக மாற்றுவதற்காக இந்த சாதனம் வடிவமைக்கப்பட்டுள்ளது. இவர் சூரிய சக்தியில் இயங்கும் சமையல் பத்திரத்தை உருவாக்கினார். மேலும் இடம்பெயர்ந்த நபர்களுக்கு உதவ மீளுருவாக்கம் செய்யப்பட்ட பொருட்களிலிருந்து பொருட்களை தொடர்ந்து தயாரித்தார். டிசம்பர் 2024 இல், பிபிசியின் உத்வேகமளிக்கும் 100 பெண்களின் பட்டில் இடம் பிடித்தார்.
# அமீதா பானு



**அமீதா பானு** (Hamida Banu) (1959 அல்லது 1960 – 7 டிசம்பர் 2024) ஓர் இந்தியத் தடகள வீரர் ஆவார். 1982-ஆம் ஆண்டு நடைபெற்ற ஆசிய விளையாட்டுப் போட்டிகளில் 4 × 400 மீ தொடரோட்டம் இடைமாற்றீடு பிரிவில் வெள்ளிப் பதக்கம் வென்றார். அமீதா பானு 2024 ஆம் ஆண்டு திசம்பர் மாதம் 07 ஆம் நாள் அன்று தனது 64 ஆவது வயதில் இராசத்தான் மாநிலத்தில் உதய்பூரில் உள்ள ஒரு மருத்துவமனையில் காலமானார்.
# திருவாரூர் உலா

**திருவாரூர் உலா** என்பது தமிழ்நாட்டில் திருவாரூரில் வீற்றிருக்கும் தியாகராசப் பெருமானின் சிறப்பைக் கூறும் ஒரு சிற்றிலக்கிய நூலாகும். இது அந்தகக் கவி வீரராகவ முதலியாரால் எழுதப்பட்டது.  

## நூலின் சிறப்பு

திருவாரூர்ப் பெருமானின் திருவிளையாடல், திருவாரூரின் இயற்கை அழகு, விழாக்கள், மக்களின் வாழ்க்கை முறை என திருவாரூர் வரலாறு பற்றிய செய்திகளை இந்நூல் கூறுகிறது. பேதை, பெதும்பை, மங்கை, மடந்தை, அரிவை, தெரிவை, பேரிளம்பெண் எனும் ஏழு பருவத்துப் பெண்களும் தியாகராசப் பெருமானைக் கண்டு காதல் கொண்டு மயங்கி நிற்கும் சிறப்பினை கலிவெண்பாப் பாட்டினால் எடுத்துரைப்பதாக இந்நூல் அமைகிறது. மடக்கு, சிலேடை ஆகிய சொல்லணிகளும், தொனிப் பொருள்கள் போன்ற சிறப்புக்களும் உடையது.  

## பத்திரிகை வெளியீடு
தமிழ்த் தாத்தா உ. வே. சாமிநாத ஐயர் மதுரைத் தமிழ்ச் சங்கத்தின் மூலமாக வெளிவந்து கொண்டிருந்த செந்தமிழ்ப் பத்திரிகையில் திருவாரூர் உலாவை ஒவ்வொரு மாதமும் ஒவ்வொரு பகுதியாக வெளிவரச் செய்தார். 1905-ஆம் ஆண்டு நிறைவு பகுதி வெளியானது.
# இராஜ் மொகிந்தர் சிங் மஜிதா


**இராஜ் மொகிந்தர் சிங் மஜிதா** (*Raj Mohinder Singh Majitha)* ஓர் இந்திய அரசியல்வாதி ஆவார். இவர் சிரோமணி அகாலி தளம் கட்சியைச் சேர்ந்தவர். இந்திய நாடாளுமன்றத்தின் மேலவையில் பஞ்சாப் மாநிலத்தினைப் பிரதிநிதித்துவப்படுத்தும் நாடாளுமன்ற உறுப்பினராக சூலை 2004 முதல் சூலை 2010 வரை பதவியிலிருந்தார்.
# மேரி பார்க்கர்



**மேரி கிளேர் அவிசன் ஃபிட்சுஜெரால்ட்** *(Mary Clare Avison Fitzgerald)* (31 அக்டோபர் 1930 - 13 மே 2023) என்பவர் ஒரு திரைப்பட நடிகையும் ஆத்திரேலிய தொலைக்காட்சி தொகுப்பாளரும் ஆவார். இவர் தனது சொந்த நாட்டில் நாடகம், திரைப்படம், தொலைக்காட்சி நடிகையாக தனது வாழ்க்கையைத் தொடங்கினார். ஆத்திரேலியாவுக்கு குடிபெயர்ந்த பிறகு, மெல்போர்ன் தொலைக்காட்சியில் தோன்றிய முதல் பெண்மணி என்ற பெருமையைப் பெற்றார்.
# சகாயாத்திரிகா

**சகாயாத்திரிகா** (*Sahayathrika*) என்பது கேரள வம்சாவளியைச் சேர்ந்த பிறப்பில் ஒதுக்கப்பட்ட பெண் சமூகத்திற்குச் சேவை செய்யும் ஓர் அமைப்பாகும். இந்தப் பெயர் "பெண்கள் சக பயணிகள்" என்று பொருள்படும் மலையாள வார்த்தையாகும்.  

சகாயாத்திரிகா அமைப்பு முக்கியமாகப் பாலினம், பாலியல் சிறுபான்மையினரிடமிருந்து, பிறப்பில் ஒதுக்கப்பட்ட பெண் சமூகத்தின் ஆலோசனை, சமூக-ஒழுங்கமைத்தல் மற்றும் உயிர்வாழ்வராத்தில் செயல்படுகிறது. இது கனடாவிலிருந்து குடியேறிய மலையாளியான தீபா வாசுதேவனால் தொடங்கப்பட்டது. இந்த அமைப்பு **நேர்பாலீர்ப்பு பெண், நேர்பாலீர்ப்பு ஆண், இருபாலீர்ப்பாளர், மாற்றுப் பாலினத்தவர்** பொது விழிப்புணர்வு திட்டங்களிலும் பங்களிக்கின்றது.  

கேரளத்தில் ஒரு குறிப்பிட்ட காலகட்டத்தில் நேர்பாலீர்ப்பு பெண் தற்கொலை விகிதங்கள் அதிகரித்து வந்த பின்னணியில் சகாயாத்திரிகா உருவாக்கப்பட்டது. சகயாத்ரிகா பற்றிய ஆரம்ப விவாதங்கள் 2001-இல் நடந்தன. முதல் திட்டம், மனநல அமைப்பான எப். ஐ. ஆர். எம். உடன் இணைந்து, 2002-இல் தொடங்கப்பட்டது. 2008-ஆம் ஆண்டில், சகயாத்திரிகா ஒரு தன்னாட்சி, பதிவு செய்யப்பட்ட அமைப்பாக மாறியது.  

சகாயாத்திரிகா அமைப்பு 2022-ஆம் ஆண்டில் **இடாம்** என்ற தலைப்பில் ஒரு பிரமாண்டமான விழாவை ஏற்பாடு செய்து அதன் 20ஆவது ஆண்டு நிறைவைக் கொண்டாடியது. உயர்கல்வி, சமூக நீதி அமைச்சர் ஆர். பிந்து இதைத் தொடங்கி வைத்தார். இதில் நடிகை சகீலா உள்ளிட்ட முக்கிய பிரமுகர்கள் மற்றும் ஆர்வலர்கள் கலந்து கொண்டனர்.
# புனித தெரசா மருத்துவமனை


**புனித தெரசா மருத்துவமனை** என்பது இந்தியாவின் தெலங்காணாவின் ஐதராபாத்தில் எர்ரகடாவில் அமைந்துள்ள ஒரு மருத்துவமனையாகும். இந்த மருத்துவமனை இதன் மகப்பேறு சேவைக்காகப் பிரபலமானது. பல ஏழை மக்கள் தங்கள் மருத்துவச் சிகிச்சைக்காக இந்த மருத்துவமனையையே நம்பியுள்ளனர். பல நிபுணர்கள் இங்குச் சிறு ஊதியத்தில் பணிபுரிகிறார்கள். இது இதை இன்னும் கவர்ச்சிகரமானதாக ஆக்குகிறது.  

## வரலாறு
புனித தெரசா மருத்துவமனை ஐதராபாத் சோமாஜிகுடாவில் ஒரு சிறிய மருந்தகமாக 1960ஆம் ஆண்டில் புறநகர் நோயாளிகளுக்காக துவங்கப்பட்டது. பின்னர் தற்போதைய இடமான எர்ரகடாவிற்கு மாற்றப்பட்டது. புனித தெரசா பொது மருத்துவமனை 1974ஆம் ஆண்டு பிப்ரவரி 25ஆம் தேதி அதிகாரப்பூர்வமாக திறக்கப்பட்டது. காலப்போக்கில், மருத்துவத்தில் புதுமைகள் மற்றும் வளர்ந்து வரும் மக்கள்தொகை ஒரு பரிணாமத்தை கொண்டுவந்தது. இது ஒரு பல்துறை சிறப்பு மருத்துவமனையாக மாற்றப்பட்டது.  

இது ஜே. எம். ஜே. செவிலியர் கல்லூரி என்ற செவிலியர் பள்ளியைக் கொண்டுள்ளது. பள்ளிக்குள் ஒரு பெரிய உரோமக் கத்தோலிக்கத் தேவாலயம் உள்ளது.  

பொது மருத்துவம், பொது அறுவை சிகிச்சை, எலும்பியல், மகப்பேறு மற்றும் மகளிர் மருத்துவம் ஆகிய சிறப்புப் பிரிவுகளில் முதுநிலை படிப்புகளுக்காக இந்த மருத்துவமனை பதிவு செய்யப்பட்டுள்ளது. இளம் மருத்துவர்களுக்கு தேசிய வாரியத்தின் பட்டயம், முதுநிலை பட்டம் பெற பயிற்சியும் அளிக்கப்படுகிறது.  

## பெருமை
முன்னாள் 1994ஆம் ஆண்டைய பிரபஞ்ச அழகியும் பாலிவுட் நடிகையுமான சுசுமிதா சென் இந்த மருத்துவமனையில் பிறந்தார்.
# மாத்ரியா மருத்துவமனை



**பெண்கள், குழந்தைகளுக்கான மாட்ரியா மருத்துவமனை** (*Matria Hospital*), முன்னர் **கோழிக்கோடு தொட்டில் மருத்துவமனை** என்று அழைக்கப்பட்டது, இந்தியாவின் கேரளாவின் கோழிக்கோட்டிலுள்ள ஒரு மருத்துவமனையாகும். 2010ஆம் ஆண்டு மருத்துவர் வி. கே. குட்டியால் இந்த மருத்துவமனை நிறுவப்பட்டது. மகளிர் மருத்துவம், பிறந்த குழந்தை பராமரிப்பில் இம்மருத்துவமனை நிபுணத்துவம் பெற்றது. ஒவ்வொரு முறை புதிதாகக் குழந்தை பிறக்கும்போதும், மருத்துவமனை பெற்றோருக்கு ஒரு மாங்கன்றைப் பரிசளிக்கிறது. மருத்துவமனை கட்டும்போது பல மரங்கள் வெட்டப்பட்டதில் மருத்துவரின் தாயார் அதிருப்தி அடைந்ததால், மருத்துவர் குட்டி இந்தப் பாரம்பரியத்தைத் தொடங்கினார். 2015ஆம் ஆண்டில், *கோழிக்கோடு கிரேடில்* மருத்துவமனை, தடுப்பூசிகள், சந்திப்புகள் போன்ற மகப்பேற்றுக்கு முற்பட்ட மற்றும் குழந்தை மருத்துவத் தேவைகளை நிர்வகிக்கப் பெற்றோருக்கு உதவும் வகையில் ஒரு திறன்பேசி சுகாதார செயலியை அறிமுகப்படுத்தியது.
# மகப்பேறு மருத்துவமனை

எல்சிங்கியில் மகப்பேறு மருத்துவமனை]]  
யாகுட்ஸ்கில் உள்ள ஒரு மகப்பேறு மருத்துவமனையில்]]  
**மகப்பேறு மருத்துவமனை** (*Maternity hospital*) என்பது கருத்தரிப்பு, குழந்தைப் பிறப்பின் போது பெண்களைப் பராமரிப்பதில் நிபுணத்துவம் பெற்ற மருத்துவமனை ஆகும். இது புதிதாகப் பிறந்த குழந்தைகளுக்கும் பராமரிப்பையும் வழங்குகிறது. மேலும் மகப்பேறு மருத்துவம், மகப்பேறியல் துறையில் மருத்துவப் பயிற்சிக்கான மையமாகவும் இது செயல்படக்கூடும். முன்னர் படுக்கை மருத்துவமனைகள் என்று அழைக்கப்பட்ட, இவற்றில் பெரும்பாலானவை, குடிசை மருத்துவமனைகளைப் போலவே, பெரிய பொது மருத்துவமனைகளாக உள்வாங்கப்பட்டுள்ளன. இங்கு இவை மகப்பேறு துறையாகச் செயல்படுகின்றன.  

## வரலாறு

ஐக்கிய இராச்சியத்தில் உள்ள மகப்பேறு மருத்துவமனைகள் 18-ஆம் நூற்றாண்டில் இலண்டன், டப்லினில் உள்ள பல நிறுவனங்களிலிருந்து தொடங்குகின்றன. இந்த அடித்தளங்களுக்கு முன்பு, பிரசவம் வீட்டு நிகழ்வாக இருந்தது. இந்த நிறுவனங்களுக்காக உருவாக்கப்பட்ட, ஆனால் இப்போது பழமையான சொல், "படுக்கை மருத்துவமனை" ஆகும். இது பிரசவத்திற்குப் பிறகு நீண்ட ஓய்வெடுக்கும் வழக்கத்தைக் குறிக்கிறது. இது இப்போது பிரசவத்திற்குப் பிந்தைய சிறைவாசம் என்று அழைக்கப்படுகிறது.  

1739ஆம் ஆண்டு இலண்டனின் ஜெர்மின் தெருவில் சர் ரிச்சர்ட் மன்னிங்காம் நிறுவிய முதல் குறிப்பிடத்தக்கப் படுக்கை மருத்துவமனையாகத் தெரிகிறது. இதுவே ராணி சார்லோட்டின் மகப்பேறு மருத்துவமனையாக உருவெடுத்தது. 1745-ஆம் ஆண்டு பார்தோலோமிவ் மோசசால் நிறுவப்பட்ட *டப்ளின் லையிங்-இன் மருத்துவமனை*, அடுத்தடுத்த மூன்று இலண்டன் அடித்தளங்களுக்கு ஒரு மாதிரியாகச் செயல்பட்டது: ஹோல்போர்னில் 1749-ஆம் ஆண்டு நிறுவப்பட்ட *பிரிட்டிஷ் லையிங்-இன் மருத்துவமனை*; நகரத்தில் 1750ஆம் ஆண்டு *இலண்டன் லையிங்-இன் மருத்துவமனை*; 1767-ஆம் ஆண்டு நிறுவப்பட்ட வெஸ்ட்மின்ஸ்டர் பிரிட்ஜ் சாலையில் உள்ள *பொது லையிங்-இன் மருத்துவமனை*. 18-ஆம் நூற்றாண்டின் நடுப்பகுதியில் இதுபோன்ற பல மருத்துவமனைகள் உருவாக்கப்பட்டன. இவை அனைத்தும் ஆண் மருத்துவர்களால் நடத்தப்பட்டன. 1870கள் வரை பெண்கள் மருத்துவர்களாகப் பயிற்சி பெறுவது தடுக்கப்பட்டது.  

ஒரு பெண்ணால் நிறுவப்பட்டு நடத்தப்பட்ட முதல் மகப்பேறு மருத்துவமனை எலிசபெத் காரெட் ஆண்டர்சனின் பெண்களுக்கான புதிய மருத்துவமனை ஆகும். இது 1770களில் செயல்பட்டு வந்த ஒரு மருந்தகத்திலிருந்து உருவானது. மேலும் 1918-இல் எலிசபெத் காரெட் ஆண்டர்சன் மருத்துவமனை என்று இதற்கு மறுபெயரிடப்பட்டது. தேசியச் சுகாதார சேவையின் ஒரு பகுதியாகப் பல்கலைக்கழகக் கல்லூரி இலண்டன் மருத்துவமனையின் பணி நவீன எலிசபெத் காரெட் ஆண்டர்சன் மகப்பேறு பிரிவில் இதன் பணி தொடர்கிறது.  

### தற்பொழுது
மத்திய இலண்டனில் உள்ள போர்ட்லேண்ட் மருத்துவமனை 1983-ஆம் ஆண்டு ஒரு தனியார் மருத்துவமனையாக உருவாக்கப்பட்டது. அதாவது தேசியச் சுகாதார சேவையின் ஒரு பகுதியாக இல்லை. 1983-ஆம் ஆண்டில், கேம்பிரிட்ஜில், ரோசி மருத்துவமனை, ஆடன்ப்ரூக் மருத்துவமனையினைத் தொடர்ந்து திறக்கப்பட்டது.  

டப்ளினில் உள்ள தேசிய மகப்பேறு மருத்துவமனை, அயர்லாந்தின் மிகப்பெரிய தாய்-சேய் மருத்துவமனையாகும்.
# மாலினி பட்டாச்சார்யா



**மாலினி பட்டாச்சார்யா** (*Malini Bhattacharya*) பிரித்தானிய இந்தியாவைச் சேர்ந்த ஓர் அரசியல்வாதியாவார். 1943 ஆம் ஆண்டு அக்டோபர் மாதம் 14 ஆம் தேதியன்று பிரித்தானிய இந்தியாவின் வங்காள மாகாணத்தில் இவர் பிறந்தார். இந்தியப் பொதுவுடைமைக் கட்சியின் மார்க்சியப் பிரிவின் உறுப்பினராக இவர் இந்திய அரசியலில் இயங்கினார். மேற்கு வங்காள மாநிலத்தின் இயாதவ்பூர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு இவர் தேர்ந்தெடுக்கப்பட்டார்.  

ஓர் எழுத்தாளர், அறிஞர், மொழிபெயர்ப்பாளர், நாடக ஆசிரியர் மற்றும் மகளிர் இயக்கத்தில் ஆர்வலர் என பன்முகங்களுடன் திகழ்ந்தார். ஓய்வு பெற்ற ஆங்கிலப் பேராசிரியரான இவர் ஜாதவ்பூர் பல்கலைக்கழகத்தின் மகளிர் ஆய்வுகள் பள்ளியின் இயக்குநராகவும் இருந்தார்.
# இந்தோனேசியாவின் புராணம்



இந்தோனேசிய புராணம் (ஆங்கிலம்: *Mythology of Indonesia*; இந்தோனேசியம் *Mitologi Indonesia*) என்பது இந்தோனேசிய மக்களின் தோற்றம்; இந்தோனேசிய மக்களின் மூதாதையர் கதைகள்; அவர்களின் நம்பிக்கை அமைப்புகளில் உள்ள ஆவிகள் அல்லது தெய்வங்களைப் பற்றிய கதைகளை விளக்கும் ஒரு முறைமை ஆகும்.  

இந்தோனேசிய மக்கள் நூற்றுக்கணக்கான இனக் குழுக்களைக் கொண்டவர்கள். ஒவ்வொரு குழுவினரும் தனித்தனியாகச் சொந்த புராணங்களையும்; புனைவுகளையும் கொண்டுள்ளனர்.  

அண்மைய கால்ங்களில் பழைய மரபுகளைப் புதிய வெளியுலகக் கருத்துக்களுடன் இணைத்து ஒத்திசைக்கும் போக்குகள் ஏற்பட்டுள்ளன. எடுத்துக்காட்டாக, அவர்களின் பழைய மூதாதையர் புராணங்கள், இந்து தொன்மவியல், இசுலாமிய புராணங்கள் அல்லது கிறித்தவ மரபு புனைவு போன்ற வெளிநாட்டுப் புராணங்களுடன் இணைக்கப்பட்டு உள்ளன.  

## வெளிநாட்டுத் தாக்கங்கள்

அண்மைய நூற்றாண்டுகள் வரை, உலகின் பிற பகுதிகளிலிருந்து தனிமைப்படுத்தப்பட்ட சில பூர்வீக இந்தோனேசிய இனக்குழுக்கள், தங்களுக்கென சொந்த பூர்வீகப் புராணங்களையும் தெய்வங்களையும் கொண்டுள்ளனர். அந்தப் பூர்வீகப் புராணங்களில் தோராஜன் மக்கள் *(Torajan),* நியாஸ் மக்கள் *(Nias people),* பத்தாக் மக்கள், தயாக்கு மக்கள் மற்றும் பப்புவா நியூ கினி மக்களின் புராணங்கள்; வெளிநாட்டு தாக்கங்களில் இருந்து ஓரளவிற்கு விடுபட்டுள்ளன.  

இதற்கு நேர்மாறாக, ஜாவானிய மக்கள், பாலி மக்கள்; மற்றும் சுண்டானிய மக்களின் புராணங்கள் , கி.பி 1-ஆம் நூற்றாண்டின் முற்பகுதியில் இருந்து இந்து தொன்மவியல்-பௌத்த தொன்மவியல்; மற்றும் இந்திய புராணங்களால் பாதிக்கப்பட்டுள்ளன.  

இராமாயணம் மற்றும் மகாபாரதம் போன்ற காவியங்களின் இந்து தெய்வங்கள், புராணக்கதைகள் ஏற்றுக்கொள்ளப்பட்டு தனித்துவமான உள்ளூர் வடிவத்தில் மாற்றி அமைக்கப்பட்டன.
# ரேணுகா சின்கா



**ரேணுகா சின்கா** (*Renuka Sinha*) இந்தியாவைச் சேர்ந்த ஓர் அரசியல்வாதியாவார். 1949 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். மேற்கு வங்காளத்தின் கூச் பெகர் தொகுதியிலிருந்து 16 ஆவது மக்களவைக்கு நாடாளுமன்ற உறுப்பினராக தேர்ந்தெடுக்கப்பட்டு பணியாற்றினார். 2014 ஆம் ஆண்டு நடைபெற்ற பொதுத் தேர்தலில் அகில இந்திய திரிணாமுல் காங்கிரசு கட்சியின் வேட்பாளராகப் போட்டியிட்டு வெற்றி பெற்றார். கல்கத்தா பல்கலைக்கழகத்தில் பட்டம் பெற்றார். 2016 ஆம் ஆண்டு ஆகத்து மாதம் 17 ஆம் தேதியன்று மாரடைப்பால் இவர் காலமானார்.
# குளூசியா ரோசியா



***குளூசியா ரோசியா***, **ஆட்டோகிராஃப் மரம்**, **கோப்பி**, **குபே**, **பால்சம் ஆப்பிள்**, **பிட்ச்-ஆப்பிள்,** **ஸ்காட்ச் அட்டர்னி**, என்பது க்ளூசியாசியே குடும்பத்தைச் சேர்ந்த ஒரு பசுமைமாறா, வெப்பமண்டல மற்றும் துணை வெப்பமண்டல பூக்கும் தாவர இனமாகும். இந்த இனம் சில நேரங்களில் *குளூசியா மேஜர்* என்று தவறாகக் குறிப்பிடப்படுகிறது.  

## விளக்கம்
*குளூசியா ரோசியா* மரமானது கரீபியனைத் தாயகமாக கொண்ட ஒரு மரமாகும், இதில் பஹாமாஸ், ஹிஸ்பானியோலா ( லாஸ் ஹைடிஸ் தேசிய பூங்கா போன்றவை), கியூபா, புவேர்ட்டோ ரிக்கோ, புளோரிடா ஆகிய பகுதிகள் அடங்கும்.  

இது முதலில் பாறைகள் அல்லது பிற மரங்களில் மேலொட்டியாக வளர்கிறது. இது பெரிதாகும்போது இதன் கிளை வேர்களானது இதன் புரவலன் மரத்தைச் சூழ்ந்து அதை விட அதிகமாக வளர்ந்து, ஒளிக்காக அதனுடன் போட்டியிட்டு வெற்றியடையும். இதன் வேர்கள் அறியப்பட்டவற்றில் வேகமாக வளரும் வேர்களில் ஒன்றாகும்; இவை 24 மணி நேரத்தில் 12 அங்குலங்கள் (30 செ.மீ) வரை வளரக்கூடியன.  

அல்லிவட்டம் இளஞ்சிவப்பு முதல் வெள்ளை வரை இருக்கும். இதன் தடித்த இலைகளின் மேற்பகுதியில் காதலர்கள் தங்கள் பெயர்களை எழுதி வைக்கின்றனர். அதனால் இதற்கு "ஆட்டோகிராஃப் மரம்" என்ற பொதுவான பெயர் வழங்கப்படுகிறது. இந்த மரம் சதைப்பற்றுள்ள, வெளிர் பச்சை நிற நச்சுப் பழங்களை விளைவிக்கிறது; பழம் வெடித்தவுடன், விதைகளை பறவைகளும் பிற வனவிலங்குகளும் உட்கொள்கின்றன.  

## சாகுபடி
இந்தத் தாவரமானது அதன் பூக்கள், இலைகள், பழங்கள் போன்றவற்றிகாக அலங்காரச் செடியாக வளர்க்கப்படுகிறது. இது துணை வெப்பமண்டல காலநிலைகளில் பழம்தரும் மற்றும் அலங்கார மரமாக தோட்டங்களில் நடப்படுகிறது, மேலும் பல காலநிலைகளில் வீட்டு தாவரமாகவும் வளர்க்கப்படுகிறது.  

## ஊடுருவும் தன்மை
இலங்கை, ஹவாய் மற்றும் பல வெப்பமண்டல நாடுகளில் ஒரு ஆக்கிரமிப்பு தாவரமாக *குளூசியா ரோசியா* பெரும் அச்சுறுத்தலாக மாறியுள்ளது.  

இலங்கையில் நடு மலைநாட்டின் மலைகளில் இது வேகமாகப் பரவி வருகிறது. இது குறிப்பாக பாறைகள் மற்றும் பாறைகளின் வெளிப்புறங்களில் வளரும், அங்கு இது அடர்த்தியான புதர்களாக உருவாகிறது. இது பூர்வீக மரங்களின் கிளைகள், தண்டுகள் போன்றவற்றில் முளைத்து, விரைவாக வளர்ந்து அவற்றை நெரிக்கிறது. எனவே, இது பூர்வீக மலைக் காடுகளில், கண்டிக்கு அருகிலுள்ள ஹந்தான மலைத்தொடர் போன்ற பாறைப் பகுதிகளைச் சுற்றியுள்ள தனித்துவமான பூர்வீக தாவரங்களுக்கும் பெரும் அச்சுறுத்தலை ஏற்படுத்திவருகிறது. இது சிங்களத்தில் கல் கோரக்கா (ගල් ගොරක) அல்லது கல் இடா (ගල් ඉද්ද) என அழைக்கப்படுகிறது.  

இது ஹவாயின் மிகவும் ஊடுருவும் தாவரங்களில் ஒன்றாகும். மேலும் இது காடுகளிலும், தொந்தரவு இல்லாத செய்யப்பட்ட பகுதிகளிலும் வளர்கிறது. இது அதன் பழங்களை உண்ணும் பறவைகள் மூலம் பரவுகிறது.  

அதிகப்படியான உப்புக் காற்று மற்றும் வறட்சி போன்ற மோசமான சூழல்களையும் சகித்து *குளூசியா ரோசியா* வளரக்கூடியது.  

## பயன்கள்
மேற்கிந்தியத் தீவுகளில் விளையாட்டுச் சீட்டுக்கட்டுகளைத் தயாரிக்க இதன் இலைகள் பயன்படுத்தப்பட்டன. சிலர் இலைகளில் தங்கள் பெயர்களை எழுதி, அவை வளர்வதைப் பார்க்கின்றனர்.  

புவேர்ட்டோ ரிக்கோவில், கடந்த காலத்தில், தாவரத்தின் பாகங்கள் விளையாட்டு பந்துகளை உருவாக்கவும், தார் தயாரிக்கவும், விறகுக்காகவும் பயன்படுத்தப்பட்டன.
# சேலே கார்!



***செலே கார்!*** சிட்டா பாசு இயக்கிய 1954 ஆம் ஆண்டு இந்திய வங்காள மொழி குழந்தைகள் நகைச்சுவைத் திரைப்படமாகும். சாருசித்ரா தயாரித்த இந்தப் படம், படத்தின் திரைக்கதையையும் எழுதிய ஜோதிர்மாய் ராய் எழுதிய கதையை அடிப்படையாகக் கொண்டது. இதில் மாஸ்டர் பாபுவா, பிகாஷ் ராய், அருந்ததி தேவி, பானு பந்தோபாத்யாய், சாபி பிஸ்வாஸ், துளசி சக்ரவர்த்தி, ஜாஹோர் ராய், ஜிபன் போஸ் மற்றும் அமர் முல்லிக் ஆகியோர் நடித்துள்ளனர்.  

ஆதரவற்ற ஒரு சிறுவன் தனது பெற்றோரைக் கண்டுபிடிப்பதற்கான முயற்சிகளைச் சுற்றி படம் சுழல்கிறது. பிகாஷ் ராயுடன் முதல் முறையாகவும், பானு பந்தோபாத்யாயுடன் இரண்டாவது முறையாகவும் பாசு இணைந்து நடித்துள்ள படம் இது. படத்தின் இசையை காளிபடா சென் இசையமைத்துள்ளார், ராய் மற்றும் சிஷிர் மித்ரா ஆகியோர் பாடல் வரிகளை எழுதியுள்ளனர். தீரன் டே ஒளிப்பதிவைக் கையாண்டார், கமல் கங்குலி படத்தைத் தொகுத்தார்.  

*செலி கார்* 27 ஆகஸ்ட் 1954 அன்று திரையரங்குகளில் வெளியிடப்பட்டது, இது நேர்மறையான விமர்சனங்களுக்கு திறக்கப்பட்டது. 2வது தேசிய திரைப்பட விருதுகளில் (1955) பெங்காலி மொழியில் சிறந்த திரைப்படத்திற்கான விருதை வென்றது, மேலும் ஜனாதிபதியின் வெள்ளிப் பதக்கத்தையும் பெற்றது. இத்திரைப்படம் இந்தியில் *பந்திஷ்* (1955) என்ற பெயரில் தமிழில் *யார் பையன்* (1957) என்ற பெயரிலும், மலையாளத்தில் *பாக்யமுத்ரா* (1967) என்ற பெயராகவும் மறு ஆக்கம் செய்யப்பட்டது.  

## சதி
தக்காளி ஒரு அனாதை, அவர் தனது வளர்ப்பு தந்தையுடன் வசிக்கிறார். அவரது தந்தை மிகவும் நோய்வாய்ப்பட்டு, ஒரு கடுமையான நோயால் அவதிப்பட்டு வருகிறார், மேலும் சில மாதங்களுக்குள் அவர் இறந்துவிடுவார். குணால் சென் என்ற பணக்காரரிடம் தஞ்சம் புகுமாறு அவர் தக்காளிக்கு அறிவுறுத்தினார். தக்காளி ஒரு பூங்காவில் குணாலை அணுகி அவரை தந்தை என்று குறிப்பிடுகிறது. அதிர்ச்சியடைந்த குணால், அறியப்படாத குழந்தை தக்காளி இருந்து தப்பிக்க முயற்சிக்கிறார், ஆனால் முடியாது. பல தடைகள் மற்றும் குழப்பங்களுக்குப் பிறகு, குணால் மற்றும் அவரது காதலி மிலி தக்காளி மீது காதல் கொள்ளத் தொடங்குகிறார்கள்.  

## காஸ்ட்